જુઓ, ફોન સાચવવાની જવાબદારી તો સ્વાભાવિક રીતે જ આપણી છે, પરંતુ રખેને ફોન ખોવાય તો આવું થાય એ પહેલાં જ તમારા (ઍન્ડ્રૉઇડ) ફોનમાં ઍન્ડ્રૉઇડ ડિવાઇસ મૅનેજર નામની ઍપ્લિકેશન ડાઉનલોડ કરેલી હોવી જોઈએ. હવે ધારો કે તમારો ફોન ઘરમાં કે ઑફિસમાં જ ક્યાંક મુકાઈ ગયો છે અને એ સાયલન્ટ મોડ પર મૂકેલો હોય છતાં આ ઍપ્લિકેશન તમારા ફોનમાં હોવાથી બીજા કમ્પ્યુટર કે ટૅબ્લેટ જેવી ઍન્ડ્રૉઇડ ડિવાઇસમાંથી તમારા ઍન્ડ્રૉઇડ ડિવાઇસ મૅનેજર થકી તમે તમારા ફોન પર રિંગ મારી શકો છો. આ રિંગ ફુલ વૉલ્યુમ પર એકધારી પાંચ મિનિટ સુધી વાગ્યા કરે છે.